CELEX: 62018CN0782
Language: bg
Date: 2018-12-13 00:00:00
Title: Дело C-782/18: Преюдициално запитване от Tribunal d'instance Épinal (Франция), постъпило на 13 декември 2018 г. — Cofidis/YP

11.2.2019   
            
            
               BG
            
            
               Официален вестник на Европейския съюз
            
            
               C 54/15
            
         
      Преюдициално запитване от Tribunal d'instance Épinal (Франция), постъпило на 13 декември 2018 г. — Cofidis/YP
      (Дело C-782/18)
      (2019/C 54/19)
      Език на производството: френски
      
         Запитваща юрисдикция
      
      Tribunal d'instance Épinal
      
         Страни в главното производство
      
      
         Ищец: Cofidis
      
         Ответник: YP
      
         Преюдициален въпрос
      
      Защитата, която Директива 2008/48/ЕО на Европейския парламент и на Съвета от 23 април 2008 година относно договорите за потребителски кредити и за отмяна на Директива 87/102/ЕИО на Съвета (1) осигурява на потребителите, допуска ли национална разпоредба, която при иск, предявен от търговец срещу потребител и основаващ се на сключен между тях договор за кредит, забранява на националния съд след изтичането на петгодишен давностен срок, който започва да тече от сключването на договора, да обяви и да санкционира, служебно или по повдигнато от потребителя възражение, неизпълнението на разпоредбите относно задължението да се провери кредитоспособността на потребителя, предвидени в член 8 от директивата, на тези относно информацията, която трябва да се съдържа ясно и кратко в договора за кредит, предвидени в членове 10 и следващите от Директивата, и по-общо на всички разпоредби за защита на потребителите, предвидени в посочената директива?
      
         (1)  ОВ L 133, стр. 66.